4. การประกอบธุรกิจของแต่ละสายผลิตภัณฑ์

ลักษณะผลิตภัณฑ์และบริการ

บริษัท โรงพิมพ์ตะวันออก จำกัด (มหาชน) เป็นบริษัทฯ รับพิมพ์งานทุกชนิดบนกระดาษ
ทั้งในประเทศและต่างประเทศ ดังรายละเอียดต่อไปนี้

1) ประเภทหนังสือพิมพ์

บริษัทฯ เป็นเพียงบริษัทเดียวในประเทศไทยที่ให้บริการพิมพ์หนังสือพิมพ์
โดยที่ไม่มีหัวหนังสือของบริษัทฯ จึงเป็นจุดเด่นในการให้บริการพิมพ์หนังสือพิมพ์
หนังสือพิมพ์รายวันที่ให้บริการ เช่น หนังสือพิมพ์ เอเอสทีวีผู้จัดการ,หนังสือพิมพ์ทันหุ้นรายวัน,
หนังสือพิมพ์ต่างประเทศ เช่น International Herald Tribune Newspaper, Nikkei
Newspaper แต่มีหนังสือพิมพ์บางฉบับปิดไป

2) ประเภทแมกกาซีนรายเดือน, รายสัปดาห์ และรายปักษ์

บริษัทฯ ได้ให้บริการพิมพ์หนังสือแมกกาซีน แก่บริษัทเจ้าของหนังสือหลายบริษัท โดยหนังสือรายเดือน
และรายปักษ์ รวมเกือบ 30 เล่ม เช่น ผู้จัดการ 360° รายสัปดาห์ , ผู้จัดการ 360° รายเดือน,
นิตยสาร LIPS รายปักษ์, นิตยสารชีวิตต้องสู้รายเดือน, นิตยสาร MARS รายเดือน, นิตยสาร
POSITIONING รายเดือน, TOP GEAR รายเดือน, HIP รายเดือน, นิตยสาร ฅ คน รายเดือน,
วิช 106 รายเดือน ฯลฯ

3) หนังสือประเภทคู่มือและพ็อกเก็ตบุ๊ค

ในช่วงต้นปีธุรกิจต่างๆ ยังคงเป็นไปด้วยดี โดยบริษัทฯ
สามารถเปิดตลาดใหม่ประเภทหนังสือคู่มือเครื่องใช้ไฟฟ้าและกล้องถ่ายรูป เช่น คู่มือกล้อง NIKON
แต่ช่วงปลายปีประสบปัญหาด้านเศรษฐกิจจึงส่งผลให้ยอดสิ่งพิมพ์ชะลอตัวลง

4) ประเภทปฏิทิน และไดอารี่

บริษัทฯ ยังคงได้รับงานเป็นปกติเพียงแค่หดตัวเล็กน้อย
เพราะแต่ละบริษัทยังคงมีงบประมาณการพิมพ์ปฏิทินเพื่อแจกปลายปี เช่น
ธนาคารเพื่อการเกษตรและสหกรณ์การเกษตร, ธนาคารนครหลวงไทย เป็นต้น

ลักษณะของลูกค้า

  ลักษณะลูกค้าสำคัญของบริษัทแบ่งได้ดังนี้

1.  ลูกค้าที่มีการเซ็นสัญญาระยะเวลามากกว่า 1 ปีขึ้นไป มียอดขายเท่ากับ 20% ของยอดขาย

  ปี 2552

2.  ลูกค้าที่มีการเซ็นสัญญาระยะเวลา 1 ปี โดยมีการต่อสัญญาทุกปี มียอดขาย 30% ของยอดขาย

  ปี 2552

3.  ลูกค้าที่มีการส่งงานประจำโดยไม่มีการเซ็นสัญญา ในแต่ละปีจะมียอดขาย 30% ของยอดขาย

  ปี 2552

4.  ลูกค้าอื่น ๆ ที่มีเข้ามาอีก 20% ของยอดขายปี 2552

  บริษัทคาดว่าตลาดปี 2553 จะขายได้เท่ากับปี 2552 หรือขยายตัวไม่เกิน 10%

การตลาดและภาวะการแข่งขัน

ในปี 2552 เป็นปีที่มีความลำบากมากโดยได้รับผลกระทบจากวิกฤตเศรษฐกิจโลกที่มีปัญหาอย่างมาก
ทำให้ภาวะตลาดหดตัว ทำให้เกิดการแข่งขันรุนแรงมากเพื่อให้ได้งานมา ประครองธุรกิจ
ธุรกิจโฆษณาหดตัวซึ่งเป็นผลกระทบโดยตรงต่อธุรกิจการพิมพ์ แต่ธุรกิจการศึกษายังคงไปได้ดี
เนื่องจากรัฐบาลส่งเสริมการเรียนฟรี ซึ่งมีงบในการซื้อหนังสือให้แก่นักเรียน

บริษัทได้จัดแบ่งตลาดและกลุ่มเป้าหมายลูกค้าไว้ ดังนี้

1)  ตลาดหนังสือพิมพ์

ในช่วงต้นปีราคากระดาษหนังสือพิมพ์ขึ้นสูงมากทำให้ลูกค้าลดยอดการพิมพ์ และ
ช่วงกลางปีไปราคากระดาษได้ลดราคาลงทำให้ยอดขายเป็นจำนวนเงินก็ลดลงจากปี 2551 ประมาณ
10%

2)  ตลาดสิ่งพิมพ์สำหรับธุรกิจขายตรง

เนื่องจากภาวะเศรษฐกิจโลกหดตัวทำให้มีคนตกงานมากขึ้น
จึงหันไปทำธุรกิจขายตรงเพื่อรอหางานใหม่ จึงทำธุรกิจขายตรงไม่หดตัวมากนัก
แต่บริษัทก็มียอดขายให้กับบริษัทขายตรง เพิ่มขึ้นประมาณ 20% จากปี 2551
และคาดว่าธุรกิจขายตรงจะเพิ่มยอดขายได้อีกมาก
ทำให้สิ่งพิมพ์ก็เพิ่มขึ้นด้วยโดยตลาดรวมคาดว่าประมาณ 700 ล้าน
โดยบริษัทพยายามรักษาส่วนแบ่งตลาด 25% ในปี 2553

3)  ตลาดสิ่งพิมพ์สำหรับธุรกิจขายปลีก และขายส่งขนาดใหญ่

จากภาวะเศรษฐกิจตกต่ำในปี 2552 แต่ธุรกิจขายปลีกไม่ตกลงมากนัก
แต่บริษัทประกอบการได้พยายามลดค่าใช้จ่ายในสิ่งพิมพ์ลง
ทำให้ตลาดสิ่งพิมพ์ในธุรกิจค้าปลีกและค้าส่งขนาดใหญ่หดตัวเป็นอย่างมาก
เนื่องจากบริษัทค้าปลีกหันไปลงโฆษณาทางหนังสือพิมพ์มากขึ้น
และลดจำนวนใบปลิวที่พิมพ์ตามความจำเป็นเท่านั้น คาดว่าปริมาณงานปี 2553 จะเท่ากับ 150
ล้านบาท

4)  ตลาดสิ่งพิมพ์เพื่อการศึกษา

ตลาดสิ่งพิมพ์เพื่อการศึกษา เช่น ตำราเรียนในปี 2552
เป็นปีแรกที่รัฐบาลส่งเสริมเพื่อนักเรียนเรียนฟรี โดยรัฐเป็นผู้ชำระค่าตำราเรียน
ทำให้บริษัทที่เป็นผู้จัดพิมพ์มีการขยายตัวมากและเป็นตลาดที่ใหญ่มาก แต่ปัญหาคือ
มีเวลาที่สั้นมากในการผลิต ทางบริษัทได้พยายามหาตลาดสิ่งพิมพ์เพื่อการศึกษาทั้งในและต่างประเทศ
โดยคาดการณ์ว่าจะมีงานประเภทการศึกษาเข้ามาประมาณ 150 ล้านบาท ใน ปี 2553
โดยเพิ่มจากปี 2552 ถึง 50%

5)  ตลาดสิ่งพิมพ์นิตยสาร

โดยปี 2552 บริษัทรักษาสัดส่วนทางการตลาดได้เท่าเดิม
แต่มียอดขายเพิ่มขึ้นบ้างตามราคากระดาษที่เพิ่มขึ้น
และบริษัทได้รับสัญญาจากพิมพ์ให้นิตยสารของรัฐรายใหญ่ทำให้คาดว่าปี 2553
จะมีรายได้เพิ่มขึ้นในหมวดนี้ประมาณ 20%

6)  ตลาดสิ่งพิมพ์ประเภทคู่มือ

  เนื่องจากในปี 2552 ภาวะเศรษฐกิจตกต่ำทั่วโลก สินค้าส่งออกหดตัวลงมาก
  ทำให้งานประเภทนี้หดตัวลงตามไปด้วย ซึ่งงานหายไปกว่า 25% แต่คาดว่าในปี 2553
  ธุรกิจส่งออกเริ่มกลับมา คาดว่ายอดขายจะได้เท่ากับปี 2551 เช่นเดิม

7)  ตลาดสิ่งพิมพ์ในภาคธุรกิจและสถาบันการเงิน/ธนาคาร

  ตลาดโดยรวมทั่วไปในปี 2552 ก็หดตัวประมาณ 10 – 15 เปอร์เซ็นต์และคาดว่าในปี 2553
  น่าจะหดตัวจากปี 2552 ขึ้นประมาณ 20% โดยตลาดรวมในปี 2552 ประมาณ 500 ล้านบาท
  บริษัทมีเป้าหมายที่จะได้งานจากธุรกิจนี้ประมาณ 20 %

สภาวะตลาดและแนวโน้มการเติบโต, การแข่งขัน
และปัจจัยภายนอกที่กระทบต่ออุตสาหกรรมการพิมพ์

ในช่วงตลอดปี 2552 มีปัจจัยลบจากต่างประเทศ และในประเทศ
ทำให้ยอดขายไม่เติบโตแต่บุคคลในภาคอุตสาหกรรมการพิมพ์
พยายามหางานจากต่างประเทศเข้ามาช่วยเพิ่มการผลิตในประเทศ
และคาดว่าธุรกิจการพิมพ์ในประเทศจะสามารถเติบโตต่อไปโดยเฉลี่ยประมาณปีละ 10% – 15%
แต่ปัญหาคู่แข่งใหญ่คือ โรงพิมพ์ในประเทศจีน ซึ่งสามารถทำให้ราคาผลิตได้ถูกกว่าประเทศไทย

แต่อย่างไรก็ตามบริษัทคาดว่ายอดกำไรจะไม่สูงขึ้นกว่าปี 2552 ประมาณ 20%